《赠姜邦杰》
宋代·潘柽

诗人拥节古来稀，今见梅山际盛时。
传世篇章红锦烂，去天门户碧油垂。
风霜气老同陈柏，亭馆花开对蜀葵。
应记灞桥人寂寞，依然风雪撚霜髭。

作者简介：潘柽，字德久，号转庵，永嘉（今浙江温州）人。以父荫选武职。后召试，为阁门舍人，授福建兵马钤辖。柽以能诗称，与陆游、姜夔等多有交往，叶适谓永嘉四灵之徒，凡言诗者皆本德久（《瀛奎律髓》卷三）。有《转庵集》，已佚。今《两宋名贤小集》中存其诗一卷。明弘治《温州府志》卷一○有传。　潘柽诗，以影印文渊阁《四库全书·两宋名贤小集》为底本，连同新辑集外诗，合编为一卷。